Hivatalos Lap L 050 , 20/02/1997 o. 0028 - 0031



A Bizottság határozata (1997. január 28.) a csomagolóanyagok azonosítási rendszerének a csomagolásról és a csomagolási hulladékról szóló, 94/62/EK európai parlamenti és tanácsi irányelv értelmében történő meghatározásáról (EGT vonatkozású szöveg) (97/129/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a csomagolásról és a csomagolási hulladékról szóló, 1994. december 20-i 94/62/EK európai parlamenti és tanácsi irányelvre [1] és különösen annak 8. cikke (2) bekezdésére, mivel a jelölési rendszer, legalábbis az első fázisban önkéntes, de módosítható annak érdekében, hogy a későbbiekben kötelező érvénnyel bevezessék; mivel a jelölési rendszert rendszeres időközönként felülvizsgálják, és ha szükséges, a 94/62/EK irányelv 21. cikkében meghatározott eljárásnak megfelelően módosítják; mivel az ebben a határozatban előírt intézkedések megfelelnek a 94/62/EK irányelv 21. cikkének megfelelően felállított bizottság véleményének, ELFOGADTA EZT A HATÁROZATOT: 1. cikk Ennek a határozatnak, amely minden, a 94/62/EK irányelv hatálya alá tartozó csomagolásra vonatkozik, az a célja, hogy meghatározza azokat a számozásokat és rövidítéseket, amelyeken a jelölési rendszer alapul, feltüntetve a használt csomagolóanyag(ok) anyagi minőségét és megadva, hogy mely anyagok tartoznak a jelölési rendszerbe. 2. cikk E határozatban: - alkalmazott fogalmak azonosak a 94/62/EK irányelv 3. cikke által meghatározott fogalmakkal, - "társított anyag (kompozit) csomagolás": olyan csomagolás, amely különböző, kézi erővel szét nem választható anyagokból áll, egyik összetevő sem haladja meg a 94/62/EK irányelv 21. cikk szerinti eljárással megállapított, ott megadott tömegszázalék-értéket. Néhány anyag vonatkozásában esetleg szükséges kivételt ugyanezen eljárás állapíthat meg. 3. cikk A jelölési rendszer számozásait és rövidítéseit a mellékletek tartalmazzák. Használatuk önkéntes az I. mellékletben felsorolt műanyagokra, a II. mellékletben felsorolt papír- és kartonfajtákra, a III. mellékletben felsorolt fémekre, a IV. mellékletben felsorolt faanyagokra, az V. mellékletben felsorolt textilfajtákra, a VI. mellékletben felsorolt üvegekre és a VII. mellékletben felsorolt társított anyagokra (kompozitok). Arra vonatkozó határozatot, hogy a jelölési rendszer bármely anyagra vagy anyagokra kötelezően bevezetésre kerüljön-e, a 94/62/EK irányelv 21. cikkében meghatározott bizottsági eljárásnak megfelelően lehet elfogadni. 4. cikk Ennek a határozatnak a tagállamok a címzettjei. Kelt Brüsszelben, 1997. január 28-án. a Bizottság részéről Ritt Bjerregaard a Bizottság tagja [1] HL L 365., 1994.12.31., 10. o. -------------------------------------------------- 1. MELLÉKLET Műanyagok számozási és rövidítési rendszere [1] Anyag | Rövidítés | Számozás | Polietilén-tereftalát | PET | 1 | Nagysűrűségű polietilén | HDPE | 2 | Polivinilklorid | PVC | 3 | Kissűrűségű polietilén | LDPE | 4 | Polipropilén | PP | 5 | Polisztirol | PS | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | [1] Csak nagybetűket használunk -------------------------------------------------- 2. MELLÉKLET Papír és karton számozási és rövidítési rendszere [1] Anyag | Rövidítés | Számozás | Hullámlemez | PAP | 20 | Nem hullámlemez jellegű karton | PAP | 21 | Papír | PAP | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | [1] Csak nagybetűket használunk -------------------------------------------------- 3. MELLÉKLET Fémek számozási és rövidítési rendszere Anyag | Rövidítés | Számozás | Acél | FE | 40 | Alumínium | ALU | 41 | 42 | 43 | 44 | 45 | 46 | 47 | 48 | 49 | -------------------------------------------------- 4. MELLÉKLET Faanyagok számozási és rövidítési rendszere [1] Anyag | Rövidítés | Számozás | Fa | FOR | 50 | Parafa | FOR | 51 | 52 | 53 | 54 | 55 | 56 | 57 | 58 | 59 | [1] Csak nagybetűket használunk -------------------------------------------------- 5. MELLÉKLET Textíliák számozási és rövidítési rendszere [1] Anyag | Rövidítés | Számozás | Gyapot | TEX | 60 | Juta | TEX | 61 | 62 | 63 | 64 | 65 | 66 | 67 | 68 | 69 | [1] Csak nagybetűket használunk. -------------------------------------------------- 6. MELLÉKLET Üvegek számozási és rövidítési rendszere [1] Anyag | Rövidítés | Számozás | Színtelen üveg | GL | 70 | Zöld üveg | GL | 71 | Barna üveg | GL | 72 | 73 | 74 | 75 | 76 | 77 | 78 | 79 | [1] Csak nagybetűket használunk. -------------------------------------------------- 7. MELLÉKLET Társított anyagok (kompozitok) számozási és rövidítési rendszere [1] Anyag | Rövidítés | Számozás | Papír és karton/különböző fémek | | 80 | Papír és karton/műanyag | | 81 | Papír és karton/alumínium | | 82 | Papír és karton/ónozott lemez | | 83 | Papír és karton/műanyag/alumínium | | 84 | Papír és karton/műanyag/alumínium/ónozott lemez | | 85 | | 86 | | 87 | | 88 | | 89 | Műanyag/alumínium | | 90 | Műanyag/ónozott lemez | | 91 | Műanyag/különböző fémek | | 92 | | 93 | | 94 | Üveg/műanyag | | 95 | Üveg/alumínium | | 96 | Üveg/ónozottlemez | | 97 | Üveg/különböző fémek | | 98 | | 99 | [1] Csak nagybetűket használunk. --------------------------------------------------